CELEX: C2005/093/41
Language: fi
Date: 2005-04-16 00:00:00
Title: Asia C-105/05: Euroopan yhteisöjen komission 3.3.2005 Suomen tasavaltaa vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/22
            
         Euroopan yhteisöjen komission 3.3.2005 Suomen tasavaltaa vastaan nostama kanne
   (Asia C-105/05)
   (2005/C 93/41)
   Oikeudenkäyntikieli: suomi
   Euroopan yhteisöjen komissio on nostanut 3.3.2005 Euroopan yhteisöjen tuomioistuimessa kanteen Suomen tasavaltaa vastaan. Kantajan asiamiehinä ovat D. Martin ja I. Koskinen, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Suomen tasavalta on sosiaaliturvamaksujen laskemisessa jättänyt täyttämättä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 33 artiklan 1 kohdan mukaiset velvollisuutensa.
            
         
               2)
            
            
               velvoittaa Suomen tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Suomi ottaa kansallisen lainsäädännön, sairausvakuutuslain (364/1963), mukaisesti huomioon Suomessa asuvan eläkkeensaajan sosiaaliturvamaksuja määrättäessä Suomesta maksetun eläketulon lisäksi muista jäsenvaltioista maksetun eläketulon. Komissio katsoo, että toisesta jäsenvaltiosta maksetun eläketulon huomioon ottaminen sosiaaliturvamaksujen maksuperustaa määrittäessä on vastoin neuvoston asetuksen (ETY) N:o 1408/71 33 artiklan 1 kohtaa ja yhteisöjen tuomioistuimen oikeuskäytäntöä (asia C-389/99, Rundgren).
   
      (1)  EYVL 149, 5.7.1971, s. 2.